**ПРИПРЕМА ЗА ЧАС БРОЈ 4**

|  |  |
| --- | --- |
| **Наставна тема:** | Извођење, слушање музике и дечје стваралаштво. |
| **Наставна јединица:** | Од куће до школе |
| **Тип часа:** | обрада |
| **Циљ часа:** | * Упознавање ученике са правилима понашања у саобраћају кроз музику. * Развој маште и стваралачких способности ученика. * Овладавање вештином извођења музике кроз певање и свирање. Упознавање са новим музичким садржајима. |
| **Очекивани исходи на крају часа:** | * објасни својим речима утиске о слушаном делу, особине тона, доживљај прегласне музике и њеног утицаја на тело и зашто је тишина важна; |
| **Наставне методе:** | монолошка, дијалошка |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | свет око нас, ликовна култура, физичко васпитање |

ТОК ЧАСА

|  |
| --- |
| Уводни део часа |
| Упознати ученике са новим поглављем у ученику. Упутити их да ће у овом поглављу открити:   * различите звукове из природе и окружења; * шта је звук, а шта тон; * шта је тишина и зашто је она важна; * како да направе музичке инструменте; * како да свирају на музичким инструментима самостално и у групи; * нове песме, бројалице и музичке игре; * како музика може да се изводи; * како музика утиче на здравље.   Након тога извести песму „Кад си срећан” уз кореографију. |
| Главни део часа |
| Поразговарати са ученицима о безбедности у саобраћају. Истаћи да је најважније пошптовати саобраћајна правила а посебно истаћи прелазак улице. Питати ученике: Како се правилно прелази улица?  Након разговора на тему безбедности пустити ученицима песму „Како се прелази улица” у извођењу ранка Милићевића Коцкице.  Ученици пажљиво слушају песму и након тога разговарају са учитељем/учитељицом.  Одговарају на питања из уџбеника:   * Према речима песме, где се прелази улица? * Да ли се прво погледа лево или десно приликом преласка улице? * Које све звукове можеш чути на улици? * Да ли су ти звукови пријатни или непријатни? * Опонашај неке од тих звукова.   Упознати ученике са појмомовима ЗВУК и БУКА  Објаснити ученицима да је звук све што чујемо. Свуда око нас се могу чути разноврсни звукови. Непријатни и гласни звуци спадају буку. Нагласити ученицима да бука оштећује слух и негативно утиче на здравље. Такође напоменути да се Дан заштите од буке обележава 20. априла сваке године.  Након ове активности са ученицима увежбати бројалицу „Зебра”.  Дати упутства да се текст бројалице „Зебра” изговара јасно и разговетно тапшући дланом о длан на означеним местима.  Учитеља/учитељица бира једног ученика или ученицу који ће бити саобраћајац. Остали ученици су пешаци. Пешаци се распоређују у две колоне и стану на супротне стране замишљене улице. Саобраћајац нека стане између њих са знаком Стоп и Крени.  Певајте песму „Саобраћајац” марширајући у месту. Кад отпевате стих *На црвено светло стој!*, саобраћајац треба да покаже знак Стоп, а пешаци да се зауставе. На стих *На зелено крећи!* саобраћајац показује знак Крени, на који пешаци прелазе „улицу” и мењају места. До краја песме пешаци марширајуу месту. Када се песма заврши, следећи ученик/ученица нека преузме улогу саобраћајца.  У додатку на крају уџбеника пронаћи ћеш знак за саобраћајца којим ћеш давати знак пешацима када да стану а када да крену. Исеци га маказама уз помоћ одрасле особе. Обој знак Стоп црвеном бојом, а Крени зеленом бојом. На знак налепи и дрвену палицу. |
| Завршни део часа |
| У завршном делу часа ученици самостално изводе музичку игру Саобраћајац. Ученици игру могу известо неколико пута. Након ове активности дати упутство за решавање ребуса са стране 15. Решење ребуса је ПЕШАК. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење |
| Начин провере остварености исхода: |
| Успешно извођење музичке игре. |
| Изглед табле: |
| *ЗВУК - све што чујемо*  *БУКА - оштећује слух и негативно утиче на здравље* |