**ПРИПРЕМА ЗА ЧАС БРОЈ 5**

|  |  |
| --- | --- |
| **Наставна тема:** | Извођење, слушање музике и музичко стваралаштво |
| **Наставна јединица:** | Кап по кап |
| **Тип часа:** | обрада |
| **Циљ часа:** | * Неговање способности извођења музике (певање/свирање). * Стицање навике слушања музике. * Развој маште и стваралачких способности ученика. * Упознавање са новим музичким садржајима. |
| **Очекивани исходи на крају часа:** | * пева по слуху песме различитог садржаја и расположења * разликује одабране звукове и тонове * повезује музичко дело у односу на њему блиске ситуације * поштује договорена правила понашања при слушању музике |
| **Наставне методе:** | демонстрација, разговор |
| **Наставна средства:** | текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас, Српски језик, Физичко васпитање |

ТОК ЧАСА

|  |
| --- |
| Уводни део часа (15 минута) |
| Час може почети слушањем дечје песме „Пљус, пљус”, Бранко Милићевић Коцкица.  Након слушања разговарати са ученицима о песми. Разговор поткрепити питањима:   * Које звукове чујеш у песми „Пљус, пљус”? * Који се све звукови могу чути у твојој околини?   Након разговора још једном слушати песму и поставити ученицима следеће задатке:   * Док слушаш песму, опонашај звукове које чујеш у песми „Пљус, пљус”. * Обој на слици у уџбенику на страни 16. оно што ствара звук. |
| Главни део часа (20 минута) |
| Учитељ/учитељица изражајно чита текст песме „Киша пада”.  Након читања текста на табли написати непознату реч сеја - сека.  Отпевати изражајно песму „Киша пада”. Након тога са ученицима поновити неколико пута песму до потпуног усвајања мелодије.  Учитељ/учитељица усмерава ученике на доживљај песме кроз следеће питање:  Како се осећаш док слушаш/певаш песму „Киша пада”?  Упућује ученике на задатак са 17. стране:  Нацртај у празном пољу како доживљаваш ову песму. |
| Завршни део часа (10 минута) |
| „Киша”, Perpetuum Jazille  Слушање композиције почети питањем:   * Шта нам ова композиција дочарава?   Очекивани одговор је падање кише.  Упутити ученике на задатак са 17. стране.   * Линијама повежи називе временских непогода са одговарајућим покретима тела којима се могу дочарати, као што си чуо/чула у звучном примеру „Киша”.   Решење задатка:  Киша - Пуцкетање прстима  Гром - Лупкање ногама  Пљусак - Тапшање колена  Ветар - Трљање дланом о длан  Након решавања задатка са ученицима имитирати звукове из композиције. Уколико постоје услови пустити видео снимак овог примера који може да послужи као пример за увежбавање извођења композиције. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење |
| Начин провере остварености исхода: |
| Успешно извођење обрађене песме.  Успешно имитирање звукова из композиције. |