**ПРИПРЕМА ЗА ЧАС БРОЈ 3**

|  |  |
| --- | --- |
| **Наставна тема:** | Извођење, слушање музике и музичко стваралаштво |
| **Наставна јединица:** | Царство где царује другарство |
| **Тип часа:** | обрада |
| **Циљ часа:** | * Овладавање вештином извођења музике кроз певање и свирање. * Упознавање са новим музичким садржајима. * Развој маште и стваралачких способности ученика. |
| **Очекивани исходи на крају часа:** | * пева по слуху песме различитог садржаја и расположења; * ствара покрете уз музику, |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни, рад у паровима, индивидуални и комбиновани. |
| **Међупредметно повезивање:** | српски језик, ликовна култура и физичко васпитање |

ТОК ЧАСА

|  |
| --- |
| Уводни део часа |
| У уводном делу часа обновити бројалицу „Школско звоно”. Након тога поразговарати са ученицима о следећим темама:   * Шта је за тебе другарство? * Како се зове твој најбољи друг или другарица из одељења?   Пустити ученицима песму: **Другарство**, Драган Лаковић   * Како се осећаш док слушаш и певаш песму „Другарство”?   Дати ученицима упутства како да реше задатак на десетој страни уџбеника:  Обој цртеж који најбоље показује како се осећаш. |
| Главни део часа |
| Послушајте песму „Кад си срећан”. Уз помоћ учитеља/учитељице поделите се у групе. Нека свака група изабере један од покрета приказаних на слици и нека га одигра према тексту песме. У последњој строфи песме свака група треба наизменично да изведе свој задатак.  Упутства за извођење покрета:   * У првој строфи песме ученици на текст „лупи тада длан о длан”, тапшу два пута. * У другој строфи песме ученици на текст „прстима пуцкетај ти” два пута пуцну прстима. * У трећој строфи песме ученици на текст „колена потапши ти” два пута потапшу колена. * У четвртој строфи песме ученици на текст „лупи ногама о под” два пута скоче. * У петој строфи песме ученици на текст „викни гласно тад УРА” викну гласно УРА! * У последљој строфи ученици понављају све покрете и на крају громогласно викну УРА!   Сликовити приказ се налази на 11. страни уџбеника. |
| Завршни део часа |
| У завршном делу часа сви ученици изводе све покрете из песме „Кад си срећан”.  Ученицима задати да за наредни час обоје знаке СТОП и КРЕНИ који се налазе на крају уџбеника. То ће им бити потребно за наредни час музичке културе. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење песме и извођење кореографије |
| Начин провере остварености исхода: |
| * Успешно извођење обрађене песме и кореографије. |